Stephanus a Cloyes
Stephanus a Cloyes, scilicet oppidi Cloyes-sur-le-Loir Franciae oriundus, fuit puer pastor qui anno 1212 peregrinationem suasit ad Terram Sanctam liberandam. Ut litteras regi Philippo daret, iter fecit e regione nativa ad fanum S. Dionysii iuxta Lutetiam "cum coaevis suis pastoribus. Convenerunt ad eum ex diversis partibus Galliarum fere XXX millia ... Omnes illum magistrum et principem super se recognoverunt ... Consultis magistris Parisiensibus super puerorum congregatione, ex [Regis] praecepto reversi sunt in sua; sicque puerilis illa devotio, sicut fuit de facili inchoata, ita fuit de facili terminata".